**200826**

**Мінажат - адам жанына қажет**

***«Біз Оның еркіне сай бір нәрсе сұрасақ, Құдай тілегімізге құлақ салады деп нық сенеміз. Не сұрасақ та, Құдай бізге құлақ салады деп білсек, Оның тілегенімізді беретінін де білеміз.»***

***(Жоханның 1-хаты 5:14-15)***

Камбоджадан келген Сан Хей Сенг, мінажат етудің бірнеше қағидаларын өз тіліне аударған, сонымен қатар, Камбоджалық буддисттердің ғибадатханаларына пұттар жасайтын зергер болған. Ол он екі жаста болғанда, Лем Чеонг, достары оны осылай атап кеткен, бірнеше жыл буддисттік діни қызметкер болған ағасының қасына барып: «Аға, Будда сіздің кем дегенде бір мінажатыңызға жауап берген кезі болды ма?» - деп сұрады. Жиенінің мұндай батыл сұрағына таң қалған ағасы, Будданың өзінің мінажатына ешқашан тікелей жауап бермегенін мойындады.

Кейінірек осы жас жігіт бұл сұрақты «Альянс» миссиясындағы миссионер мәсіхшіге қойды: «Сіздің өміріңізде Құдай сіздің қандай да бір мінажатыңызға жауап берген кез болды ма?» Миссионер ұзақ ойланбай, мінажаттарына жауап алған бірнеше жағдайды айтып берді. Лем Чеонг бұған қайран қалып, дәл сол күні мәсіхшілікті қабылдады. Содан бері көптеген жылдар өтті, бірақ Лем Чеонг мінажатты ешқашан жеребе тастап, соған қандай да бір рухани мағына беруге тырысатын адамдар сияқты, «сандар ойыны» ретінде қабылдаған жоқ. Ол үшін мінажат - бұл Құдай баласы мен Көктегі Әкесі арасындағы терең мағыналы жеке әңгіме.

Ал, сіз үшін мінажат деген не? Қытайлықтар сандармен қалай ойнаса, сізде мінажатпен солай ойнайсыз ба? Мінажатты тиын салатын тесікшесі бар ойын автоматы деп санайсыз ба? Немесе мінажат сіз үшін Құдаймен сөйлесуді білдіре ме? Оттек өкпеге, ал тамақ денеге қалай керек болса, дәл солай мінажат та адам жанына қажет. Ол мәсіхшінің рухани өсуі мен қалыптасуында маңызды рөл атқарады. «Біз Оның еркіне сай бір нәрсе сұрасақ, Құдай тілегімізге құлақ салады деп нық сенеміз. Не сұрасақ та, Құдай бізге құлақ салады деп білсек, Оның тілегенімізді беретінін де білеміз.» (Жоханның 1-хаты 5:14-15) Бұл Құдай Сөзінде жазылған сенімділік.